આજે કર્ણાટક બંધ છે. બંધને લઇને રાજધાની બેંગલૂરુ સમેત સમગ્ર કર્ણાટકમાં જનજીવન પ્રભાવિત થયું છે. મહાદાઇ જળ વિવાદને લઇને કર્ણાટકે બંધની જાહેરાત કરી છે. કન્નડ સંગઠનો મહાદાઇ નદીના પાણીને લઇને ગોવા સાથે ચાલી રહેલા વિવાદને લઇને કર્ણાટકને બંધ રાખ્યું છે. સંગઠનોની માંગણી છે કે સરકાર આ મામલે જલ્દી જ કોઇ પગલાં લે અને ખેડૂતોનું દેવું માફ કરે. જો કે આ બંધ દરમિયાન જ્યાં કેટલીક શાળા અને કોલેજો બંધ છે તો કેટલીક ચાલુ છે. પ્રાઇવેટ સેવાઓ બંધ રહેશે પણ રાજ્ય પરિવહનની બસો ચાલુ રાખવામાં આવશે. બેંગલૂરુ મેટ્રો રેલ કોર્પોરેશન પણ આ બંધનો ભાગ બનવાની ના પાડી છે. અને મેટ્રો ટ્રેનો ચાલુ છે. ઓટો સર્વિસ પણ સામાન્ય રીતે ચાલી રહી છે. જો કે દૂધ, છાપુ, બેંક અને હોસ્પિટલ જેવી સેવા પણ ચાલુ છે.